No ei saa rahulikult telekast haruldaste aussi loomade saadet vaadata, ei saa. Kaks maja edasi on noortel korralikum pidu käimas - tümakas põhjas, aeg-ajalt hõigatakse midagi mikrisse ja üle tänava vilguvad värvilised diskotuled. Tehnika võimsus lubab oletada, et sellesse on korralikult investeeritud, isegi me maja hüppab. "Ei tea, mis nende päris kõrvalnaabrid mõtlevad, tunduvad suht rahulikult asja võtvat?" mõtlen, kui juba  mitmendat korda rõdule asja suundun kaema. Lähinaabrite akendes valgus paistab, nii et kodus nad on. Kohe tuleb meelde mitu tuttavatelt eestlastelt kuuldud lugu, et Aussi politsei on lärmi suhtes Eestist kõvasti vabameelsem ega võta kaebusi eriti tõsiselt. Tuleb vist pikk öö...